Rødrev+og+Askeladden

media type="custom" key="27202226"

** Rødrev og Askeladden **

Folkeeventyret ”Rødrev og Askeladden” ble skrevet i den romantiske litteraturhistoriske epoken.

Forfatteren er ukjent, da det er Asbjørnsen og Moe som på sine reiser har fått dette eventyret nedskrevet. Asbjørnsen og Moe foretok sine reiser på 1800-tallet og står bak en solid samling av norske folkeeventyr. Man kan på grunnlag av dette fastslå at dikteren av eventyret høyst sannsynlig er norsk.



Jeg mener to sentrale temaer i teksten er medmenneskehet og heltedåd. Espen Askeladd viser ved flere anledninger medmenneskehet, første gang da han går forbi kjerringa som sitter i veikanten. Uten at han har noen kjennskap til henne, deler han mer enn gjerne både mat og klær med henne, selv om han ikke har mye selv. Det at Askeladden lar Rødrev ta æren for å ha reddet kongsdatteren, mener jeg er et karaktertrekk som tilhører en ekte helt. Han følte ikke behov for å få ære og berømmelse for hva han hadde gjort, noe som både tyder på et godt medmenneske – han ville ikke stå i veien for Rødrev og kongsdatteren sitt bryllup – og en helt. Da han likevel endte opp med kongsdattera og halve kongeriket, kan man også si at karma er et undertema. Ved å alltid handle godt og med tanke på andre, endte han opp med den beste premien.

Som eventyr flest, kjennetegnes også denne fortellingen av at den har en begynnelse, midtdel, og slutt. Handlingene skjer kronologisk. Eventyret begynner i kjent stil med ”Det var en gang…”, men ender dog ikke med den klassiske ”så levde de lykkelig i alle sine dager”-slutten. Det er til tross for dette åpenbart at det ender lykkelig: ”Han fikk den yngste kongsdatteren og halve kongeriket”.

Kun teksten er brukt som kilde.